الإدعاء

بوست منتشر بشكل كبير جدًا، فيه تصريح منسوب للكابتن طارق يحيى، مقدم برنامج "زملكاوي" على قناة "الزمالك"، بيقول: "أنا مستعد اخد الرجالة اللي معايا في الاستوديو ونروح نبوس دماغ أي حد بس طلعوا المستشار مرتضي عشان خاطري.. انتوا ماتعرفوش إنه منتظر مولود جديد من مراته التانية!!".
- البوست ده ساخر. الكابتن طارق يحيى لم يقل هذا الكلام ومفيش أي مصدر موثوق نشره.



- الكابتن يحيى ظهر خلال تقديم برنامجه "زملكاوي" على قناة الزمالك، يومي 25 و26 فبراير 2023، ولم يُعلق على حبس مرتضى منصور، رئيس نادي الزمالك، واكتفى بالتعليق على أمور فنية تخص فريق الكرة بالنادي عقب هزيمته بثنائية نظيفة من نادي الترجي التونسي في دوري أبطال أفريقيا. 



- قال يحيى عقب هزيمة الزمالك من الترجي، في حلقة "زملكاوي" يوم السبت 25 فبراير 2023، إن الزمالك أوقات بيكون خارج الخدمة من الناحية الفنية، وهناك حالة من عدم الاستقرار الفني وعدم الاتزان والنادي يخسر البطولة تلو الأخرى. 



- وعن الوضع الحالي لنادي الزمالك، قال يحيى: "الزمالك بيعيش هذه اللحظات من أصعب اللحظات في تاريخه، كلنا لازم نكون جنب كيان نادي الزمالك، ونقف دعمًا لهذا النادي، ونطلب من ربنا سبحانه وتعالى فيما هو قادم يكون خير لنادي الزمالك، أي ما تكون الأوضاع، لإن الوضع غير مستقر، فيه قلق، فيه توتر، القلق والتوتر دا ممكن نحوله لطاقة ايجابية نشتغل ونعلي من قدر واسم نادي الزمالك". 

- وفي حلقة يوم الأحد 26 فبراير 2023، قال يحيى إن هناك انفراد بالقرار من المدير الفني وأنه لا يستمع لمساعديه من الجهاز الفني، وعن الانتقادات التي يوجهها للجهاز الفني، أوضح يحيى "احنا بنتكلم للمصلحة العامة، محدش ياخد الأمور على صدره قوي كده، ويحسسنا إننا بنجلد ذات أي حد". 



- يأتي سياق نشر البوست الساخر بعد حكم محكمة النقض، يوم السبت 25 فبراير 2023، بتأييد الحكمين الصادرين ضد مرتضى منصور، رئيس نادي الزمالك، بالحبس لمدة شهر واجب النفاذ وسنة مع إيقاف التنفيذ، لاتهامه بسب وقذف محمود الخطيب، رئيس النادي الأهلي.